Yoshlarni har tomonlama qoʻllab-quvvatlash va ularning ijtimoiy faolligini yanada oshirishga oid qoʻshimcha chora-tadbirlar toʻgʻrisida
(decree, 2025-12-09)

Mamlakatimizda yangi Oʻzbekistonni barpo etishdek ulugʻ maqsadga erishish yoʻlida asosiy tayanchimiz boʻlgan azmu shijoatli yoshlarga eʼtibor va gʻamxoʻrlik koʻrsatish, ularga barcha sohalarda oʻz iqtidori va salohiyatini toʻliq namoyon etishi uchun zarur sharoit va imkoniyatlar yaratib berish davlat siyosatining ustuvor yoʻnalishi hisoblanadi. Ayniqsa, umumiy oʻrta, professional va oliy taʼlim muassasalarini tamomlab, mustaqil hayotga qadam qoʻyayotgan yigit-qizlarni munosib ish va daromad manbai bilan taʼminlash, ularga zamonaviy kasb-hunarlar, IT-texnologiyalarni oʻrgatish, tadbirkorlikka keng jalb etish, yoshlarning boʻsh vaqtini mazmunli tashkil etishga qaratilgan keng qamrovli chora-tadbirlar amalga oshirilmoqda. Birgina 2021-yilning oʻtgan davrida yoshlar bilan ishlashning mutlaqo yangi tizimi hisoblangan “Yoshlar daftari” va “Yoshlar dasturlari” asosida 430 ming nafar yigit-qizning hayotiy muammolarini hal etish uchun 300 milliard soʻm mablagʻ yoʻnaltirilgani, 92 ming nafardan ziyod yoshlarning tadbirkorlik loyihalari uchun 2,3 trillion soʻm imtiyozli kreditlar, qishloq joylarda yashayotgan 230 mingdan ortiq yoshlarga dehqonchilik bilan shugʻullanishi uchun 61 ming gektar yer maydoni ajratilgani bu boradagi ishlarning koʻlami tobora kengayib borayotganini koʻrsatadi. Joriy yil 30-iyun kuni boʻlib oʻtgan Oʻzbekiston yoshlari va talabalari forumida ilgari surilgan yangi tashabbus va gʻoyalarni amalga oshirish hamda “Yoshlarni qoʻllab-quvvatlash va aholi salomatligini mustahkamlash yili” Davlat dasturida belgilangan vazifalar ijrosini soʻzsiz taʼminlash maqsadida: 1. 2021-yil avgust oyida “Temir daftar”ga kiritilgan oilalarning 18 yoshgacha boʻlgan har bir farzandi uchun Davlat budjeti mablagʻlari hisobidan 500 ming soʻm miqdorida bir martalik moddiy yordam koʻrsatilsin. Qoraqalpogʻiston Respublikasi Vazirlar Kengashi Raisi, viloyatlar, Toshkent shahar, tuman (shahar) hokimlari, sektor rahbarlari hamda Mahalla va oilani qoʻllab-quvvatlash vazirligining hududiy boʻlinmalari rahbarlari — “Temir daftar”ga kiritilgan oilalarning 18 yoshgacha boʻlgan farzandlari sonidan kelib chiqib, toʻlov vedomostlari shakllantirilishi hamda tuman (shahar) mahalla va oilani qoʻllab-quvvatlash boʻlimlari orqali ularga moddiy yordam pullarining oʻz vaqtida va manzilli yetkazilishini taʼminlasin. 2. Shunday tartib oʻrnatilsinki, unga koʻra: “Temir daftar”ga kiritilgan oilalarning davlat oliy taʼlim muassasalarida taʼlim olayotgan farzandlariga 2021/2022 oʻquv yilida birinchi oʻquv yili uchun toʻlov-kontraktning toʻliq summasi Davlat budjeti mablagʻlari hisobidan qoplab beriladi; “Temir daftar” va “Ayollar daftari”ga kiritilgan oilalar farzandlari hamda “Yoshlar daftari”ga kiritilgan yoshlarga yangi turmush qurayotganida oʻz xonadonida qoʻshimcha uy-joy qurishi uchun 33 million soʻmgacha garovsiz kredit ajratiladi; yosh oilalarning ijtimoiy himoyasini kuchaytirish maqsadida ipoteka dasturi doirasida boshlangʻich badal va foiz toʻlovlari boʻyicha qoʻshimcha 2 mingta yosh oilaga uy-joy sotib olishi uchun subsidiya ajratiladi. 3. Belgilansinki, 2021-yil 1-sentabrdan boshlab respublikadagi oliy taʼlim muassasalarida toʻlov-kontrakt asosida oʻqiyotgan talabalar uchun Markaziy bankning asosiy foiz stavkasi miqdorida va oʻqish muddati tugagandan keyin yettinchi oydan boshlab 7 yil muddatda qaytarish shartlari asosida taʼlim kreditlari beriladi. Moliya vazirligi (T.A. Ishmetov) Markaziy bank (M.B. Nurmuratov) hamda Oliy va oʻrta maxsus taʼlim vazirligi (A.X. Toshqulov) bilan birgalikda ikki hafta muddatda taʼlim kreditlarini berish tartibini nazarda tutuvchi normativ-huquqiy hujjat loyihasini kiritsin. 4. Moliya vazirligi (T.A. Ishmetov) ikki oy muddatda: oliy va professional taʼlim muassasalarida oʻqish uchun tijorat banklaridan olingan taʼlim kreditlarini qoplashga yoʻnaltirilgan jismoniy shaxslarning soliq solinadigan ish haqi va boshqa daromadlariga soliq imtiyozlari qoʻllanishini; yosh oila tomonidan olingan ipoteka kreditlarini va ular boʻyicha hisoblangan foizlarni er-xotin yoki ulardan birining yoshi belgilangan yoshdan oshguniga qadar har bir soliq davri davomida tegishli miqdorda qoplashga yoʻnaltirilgan ish haqi va boshqa daromadlari jismoniy shaxslardan olinadigan daromad soligʻidan ozod qilinishini nazarda tutuvchi qonun loyihasini Vazirlar Mahkamasiga kiritsin. 5. Davlat organlari, tashkilot va muassasalarida faoliyat koʻrsatayotgan nufuzli xalqaro reyting tashkilotlarining yuqori 300 talik roʻyxatiga kiritilgan xorijiy oliy taʼlim tashkilotlarini (bakalavriat, magistratura) tamomlagan yoki ularda ilmiy daraja (PhD va unga tenglashtirilgan boshqa ilmiy daraja) olgan yosh mutaxassislarning lavozim maoshiga Davlat budjeti hisobidan saqlanadigan shtat birliklari uchun Davlat budjeti mablagʻlari hamda budjetdan tashqari jamgʻarmalar mablagʻlari hisobidan saqlanadigan shtat birliklari uchun tegishli tashkilotlarning budjetdan tashqari mablagʻlari hisobidan 1-ilovaga muvofiq qoʻshimcha ustamalar toʻlab borish tartibi joriy etilsin. Belgilansinki: nufuzli xalqaro reyting tashkilotlarining yuqori 300 talik roʻyxatiga kiritilgan xorijiy oliy taʼlim muassasalari roʻyxati Oliy taʼlim, fan va innovatsiyalar vazirligi tomonidan aniqlanadi va uning rasmiy veb-saytiga joylashtiriladi hamda ommaviy axborot vositalarida eʼlon qilinadi; Boshqaruv samaradorligi agentligi tomonidan har yili 1-sentabrga qadar keyingi oʻquv yili uchun oylik ustamalar tatbiq etiladigan taʼlim yoʻnalishlari, tor mutaxassisliklar roʻyxati davlat organlari, tashkilot va muassasalarining takliflari asosida shakllantiriladi; oylik ustamalar 2021-yil 1-oktabrdan boshlab Boshqaruv samaradorligi agentligi, ish beruvchi va yosh mutaxassis bilan 3 yilgacha boʻlgan muddatga tuzilgan shartnoma asosida yosh mutaxassisning lavozim maoshiga qoʻshimcha ravishda har oy toʻlab boriladi. 6. 2021-yil 1-sentabrdan boshlab Toshkent shahrida Yoshlar biznes maktabi, 2022-yildan boshlab barcha hududlarda uning filiallari tashkil etilsin. Quyidagilar Yoshlar biznes maktabining asosiy vazifalari va faoliyat yoʻnalishlari etib belgilansin: mamlakatimiz va chet elning yetakchi tadbirkor va biznes yurituvchilarini jalb etgan holda, yoshlarga tadbirkorlik faoliyati davomida yaxshi natijalarga erishish va biznes yuritishda xavf-xatarlardan himoyalanish usullarini oʻrgatish; tadbirkorlikka qiziqqan yoshlarni biznes va tadbirkorlik koʻnikmalariga oʻqitish, ularda zamonaviy biznes yuritish koʻnikmalarini shakllantirish, motivatsion biznes-seminarlar va treninglar tashkil etish. Vazirlar Mahkamasi bir oy muddatda Yoshlar biznes maktabi faoliyatini tashkil etish toʻgʻrisida qaror qabul qilsin. 7. 2021-yil 1-oktabrdan boshlab yoshlarning “Biznesga birinchi qadam” startap gʻoyalari tanlovlarini tashkil etish hamda har bir tuman va shaharda kamida uch nafardan gʻolibga grantlar berish amaliyoti joriy etilsin. Belgilansinki, eng yaxshi loyihalarning har biri uchun bazaviy hisoblash miqdorining 200 baravarigacha grant mablagʻlari beriladi va ular 2022-2023-yillarda Davlat budjetidan 100 milliard soʻm miqdorida qoʻshimcha ajratiladigan mablagʻlar doirasida amalga oshiriladi. Iqtisodiy taraqqiyot va kambagʻallikni qisqartirish vazirligi (D.A. Kuchkarov), Innovatsion rivojlanish vazirligi (I.Yu. Abdurahmonov), Moliya vazirligi (J.I. Abruyev), Yoshlar ishlari agentligi (A.Z. Saʼdullayev): bir oy muddatda startap gʻoyalari tanlovlarini ochiq va oshkora tashkil etish, loyihalarni baholash mezonlari va ularni amalga oshirishni muvofiqlashtirish tartibini tasdiqlasin; Qoraqalpogʻiston Respublikasi Vazirlar Kengashi Raisi, viloyatlar, Toshkent shahar, tuman (shahar) hokimlari bilan birgalikda startap gʻoyalarning amalga oshirilishiga koʻmaklashsin. 8. “Oʻzbekiston Respublikasi Tashqi iqtisodiy faoliyat milliy banki” AJga yoshlarning yangi gʻoyalar asosida ishlab chiqilgan innovatsion, startap va biznes loyihalarini moliyalashtirish vazifasi yuklatilsin. Tiklanish va taraqqiyot jamgʻarmasi “Oʻzbekiston Respublikasi Tashqi iqtisodiy faoliyat milliy banki” AJga ushbu bandda belgilangan vazifalarni amalga oshirish uchun 70 million AQSH dollari ekvivalenti miqdorida 7 yil muddatga 3 yil imtiyozli davrni oʻz ichiga olgan holda, Markaziy bankning asosiy stavkasidan 4 foiz bandga past qilib beriladi. 9. Xalq taʼlimi vazirligi (Sh.X. Shermatov), Oliy va oʻrta maxsus taʼlim vazirligi (A.X. Toshqulov) Taʼlim sifatini nazorat qilish davlat inspeksiyasi (U.N. Tashkenbayev) bilan birgalikda 2021/2022 oʻquv yilidan bosqichma-bosqich umumiy oʻrta va oʻrta maxsus, professional va oliy taʼlim muassasalarida axborot texnologiyalari darslari Kembrij dasturi asosida oʻtkazilishini hamda oʻqituvchilarning ushbu dastur asosida qayta tayyorlanishini taʼminlasin. Axborot texnologiyalari va kommunikatsiyalarini rivojlantirish vazirligi (Sh.M. Sadikov) 2021-yil yakuniga qadar barcha umumiy oʻrta taʼlim maktablarini yuqori tezlikdagi Internetga ulash ishlarini toʻliq yakunlasin. 10. Shunday tartib oʻrnatilsinki, unga muvofiq: yoshlar tomonidan koʻtarilgan taklif va tashabbuslar, muammo hamda masalalar yechimi yuzasidan har yili Oʻzbekiston Respublikasi yoshlari kuni arafasida Hukumatning dasturi, shuningdek, Qoraqalpogʻiston Respublikasi Vazirlar Kengashi, viloyatlar va Toshkent shahar, tuman va shahar hokimliklarining alohida hududiy dasturlari qabul qilinadi; mazkur dasturlar yoshlarning bilim va kasb-hunar egallashi, ular uchun munosib ish va turmush sharoitini yaratish, boʻsh vaqtini mazmunli tashkil etishga qaratilgan kompleks chora-tadbirlardan iborat boʻladi. Yoshlar ishlari agentligi (A.Z. Saʼdullayev) Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda 2022-yildan boshlab har yili 1-iyunga qadar mazkur bandda koʻrsatilgan Hukumat dasturi loyihasini Vazirlar Mahkamasiga kiritsin, shuningdek, hududiy dasturlar qabul qilinishini tashkil qilsin. 11. Oliy Majlis Senatiga: a) yoshlarga oid davlat siyosatini samarali amalga oshirish maqsadida: mazkur qarorning 10-bandida belgilangan Hukumat va hududiy dasturlarni oʻz vaqtida ishlab chiqilishi, tasdiqlanishi va toʻliq amalga oshirilishi yuzasidan taʼsirchan parlament nazoratini oʻrnatish, bu borada xalq deputatlari Kengashlarining faoliyatini muvofiqlashtirish; yoshlarga oid davlat siyosatining hududlarda amalga oshirilishi boʻyicha reyting tizimini joriy etish; faol va tashabbuskor yoshlar orasidan yangi avlod zaxira kadrlarini shakllantirish; xalq deputatlari Kengashlarida “Yoshlar parlamenti vakillari maktabi”ni tashkil qilish; b) Oliy Majlis Qonunchilik palatasi bilan hamkorlikda: yoshlarga oid davlat siyosatini amalga oshirishga masʼul boʻlgan rahbarlarning Oliy Majlis palatalari va tegishli xalq deputatlari Kengashlariga hisobot berib borish tartibini joriy etish; “Biz parlamentda yoshlarni qoʻllab-quvvatlaymiz” tashabbusni amalga oshirish; xalq deputatlari Kengashlari tavsiyasi asosida yosh, fidoyi, azmu shijoatli yoshlarni Oliy Majlisning Qonunchilik palatasi deputatlari va Senati aʼzolariga biriktirish tavsiya etilsin. 13. Belgilansinki, 2021-yil 1-sentabrdan boshlab hududlarda yoshlarni muntazam sport bilan shugʻullanishga jalb qilish maqsadida Olimpiya va Paralimpiya hamda Osiyo va Paraosiyo oʻyinlari, jahon, Osiyo va respublika chempionatlarida oxirgi 5 yilda gʻolib va sovrindor (1 — 3 oʻrin) boʻlgan sportchi-trenerlarga, shuningdek, olis va chekka hududlarda faoliyat yurituvchi sportchi-trenerlarga: sport toʻgaraklarini tashkil etish uchun tuman va shaharlarda boʻsh turgan davlat mulki hisoblangan bino va inshootlar elektron savdolar oʻtkazmagan holda, ushbu obyektga nisbatan belgilangan eng kam ijara toʻlovi stavkasining 50 foizi miqdorida ijaraga beriladi; sport toʻgaraklarini tashkil etish uchun sport inventarlari, buyumlari va jihozlarini xarid qilish uchun budjet mablagʻlari hisobidan subsidiyalar ajratiladi; kamida 100 nafar yoshlarni muntazam sport bilan shugʻullanishini tashkil etgan taqdirda mahalliy budjet mablagʻlari hisobidan bazaviy hisoblash miqdorining 10 baravaridan kam boʻlmagan miqdorda har oylik toʻlov joriy etiladi. 14. 2021-yil 1-oktabrdan boshlab har yili yoshlarga moʻljallangan badiiy asarlar mualliflarini ragʻbatlantirish maqsadida “Bolalar va yoshlar uchun eng yaxshi kitob” tanlovini tashkil etsin. Belgilansinki, tanlovda gʻolib deb topilgan mualliflarga birinchi oʻrin uchun — 100 million soʻm, ikkinchi oʻrin uchun — 75 million soʻm, uchinchi oʻrin uchun — 50 million soʻm mukofot mablagʻlari ajratiladi. Moliya vazirligi (T.A. Ishmetov) mukofotlarni toʻlash bilan bogʻliq xarajatlarni 2021-yilda Yoshlar ishlari agentligiga ajratilgan mablagʻlar hisobidan amalga oshirilishini hamda 2022-yildan boshlab Davlat budjeti parametrlarida nazarda tutilishini taʼminlasin. 15. Oʻzbekiston yoshlari va talabalari forumida yoshlarga oid davlat siyosati sohasida belgilab berilgan ustuvor vazifalar ijrosini taʼminlashga doir qoʻshimcha chora-tadbirlar dasturi 2-ilovaga muvofiq tasdiqlansin. Vazirlik va idoralar rahbarlari, Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari chora-tadbirlar dasturida belgilangan vazifalarning oʻz vaqtida, toʻliq hajmda va sifatli bajarilishi uchun shaxsan masʼul ekanliklari koʻrsatib oʻtilsin. 16. Yoshlar ishlari agentligi (A.Z. Saʼdullayev) manfaatdor vazirlik va idoralar bilan birgalikda ikki oy muddatda qonunchilik hujjatlariga ushbu Farmondan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 17. Mazkur Farmon ijrosini samarali tashkil etishga masʼul va shaxsiy javobgar etib Bosh vazirning oʻrinbosari B.A. Musayev hamda Yoshlar ishlari agentligi direktori A.Z. Saʼdullayev belgilansin. Farmon ijrosini har chorakda muhokama qilib borish, ijro uchun masʼul tashkilotlar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov va Oʻzbekiston Respublikasi Prezidentining maslahatchisi A.A. Abduvaxitov zimmasiga yuklansin. Amalga oshirilayotgan chora-tadbirlar natijadorligi toʻgʻrisida 2021-yilning 31-dekabr kuniga qadar Oʻzbekiston Respublikasi Prezidentiga axborot berilsin. Xalqaro reytingdagi oʻrniUstamalar miqdori(bazaviy hisoblash miqdori barobarida)BakalavriatMagistraturaIlmiy daraja(PhD va unga tenglashtirilganboshqa ilmiy daraja)1 — 100304075101 — 300203060 T/rChora-tadbirlarAmalga oshirish mexanizmiMuddatiMoliyalashtirish manbalariIjro uchun masʼullarI. Yoshlarning bandligi va tadbirkorligiga koʻmaklashish, ularni ijtimoiy qoʻllab-quvvatlash hamda yangi avlod zaxira kadrlarini shakllantirish1.Paxta va gʻalladan boʻshagan maydonlarni oziq-ovqat ekinlari yetishtirish maqsadida 10 yil muddatga dehqon xoʻjaligini yuritish uchun ijaraga berish tizimini joriy etish va shu yoʻl bilan 500 ming nafar yoshlarni doimiy ish bilan taʼminlash.Normativ-huquqiy hujjat2021-yil 1-sentabr-Qishloq xoʻjaligi vazirligi (Xodjayev), Kadastr agentligi (Umarov), Savdo-sanoat palatasi (Ikramov), Qoraqalpogʻiston Respublikasi Vazirlar Kengashi va viloyatlar hokimliklari2.Buxoro viloyatining Olot tumani tajribasi asosida yoshlarga beriladigan imtiyozli kreditlar va lizing asosida 50 mingdan ziyod yengil konstruksiyali zamonaviy avtoservis, maishiy xizmat, chakana savdo va umumiy ovqatlanish shoxobchalarini barpo etish.Amaliy chora-tadbirlarReja ishlab chiqish — 2021-yil 1-avgust, yakunlash — 2022-yil 1-yanvarImtiyozli kreditlar, lizingQoraqalpogʻiston Respublikasi Vazirlar Kengashi, viloyatlar va Toshkent shahar hamda tuman (shahar) hokimliklari, sektorlar rahbarlari, tijorat banklari3.Oliy taʼlim muassasalarida toʻlov-kontrakt asosida oʻqiyotgan talabalar uchun Markaziy bankning asosiy foiz stavkasi miqdorida va oʻqish muddati tugagandan soʻng 7 yil muddatda qaytarish shartlari asosida taʼlim kreditlari berish tartibini ishlab chiqish.Normativ-huquqiy hujjat2021-yil 1-avgust-Moliya vazirligi (Ishmetov) Markaziy bank (Nurmuratov), Oliy va oʻrta maxsus taʼlim vazirligi (Toshqulov)4.Taʼlim muassasalari bitiruvchilari bandligini taʼminlashga oid mahalliy, hududiy va respublika dasturlarini amalga oshirish.Dasturda har bir mahalla, tuman, shahar va viloyat kesimida yoshlarni kasb-hunarga oʻqitish, ish bilan taʼminlash, startap va tadbirkorlik loyihalarini amalga oshirish ishlarini belgilash.Qoraqalpogʻiston Respublikasi Vazirlar Kengashi, viloyatlar va Toshkent shahar, tuman va shahar hokimliklari qaroriHar yili 1-avgust-Bandlik va mehnat munosabatlari vazirligi (Xusanov), Yoshlar ishlari agentligi (Saʼdullayev), Savdo-sanoat palatasi (Ikramov), vazirlik va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari5.Xizmatchilarning asosiy lavozimlari va ishchilar kasblari klassifikatorida kamida 150 ta kasb va lavozimlarga qoʻyilgan oliy maʼlumot talabini bekor qilish.Vazirlar Mahkamasi qarori2021-yil 1-oktabr-Bandlik va mehnat munosabatlari vazirligi (Xusanov), Iqtisodiy taraqqiyot va kambagʻallikni qisqartirish vazirligi (Norqulov)6.“Oʻzbekiston Respublikasi Tashqi iqtisodiy faoliyat milliy banki” AJ tomonidan yoshlarning yangi gʻoyalar asosida ishlab chiqilgan innovatsion, startap va biznes loyihalarini moliyalashtirishga oid Hukumat qarori loyihasini ishlab chiqish.Vazirlar Mahkamasi qarori2021-yil 1-sentabr-“Oʻzbekiston Respublikasi Tashqi iqtisodiy faoliyat milliy banki” AJ (Mirsoatov) Investitsiyalar va tashqi savdo vazirligi (Voitov)7.“Temir daftar”, “Ayollar daftari”ga kirgan oilalarning farzandlari va “Yoshlar daftari”ga kirgan yoshlarning yangi turmush qurayotganlariga oʻz xonadonida qoʻshimcha uy-joy qurishi uchun 33 mln soʻmgacha garovsiz kredit ajratish tizimini yoʻlga qoʻyish.Normativ-huquqiy hujjat2021-yil 1-sentabr-Moliya vazirligi (Ishmetov), Markaziy bank (Nurmuratov), tegishli tijorat banklari, Yoshlar ishlari agentligi (Saʼdullayev), Mahalla va oilani qoʻllab-quvvatlash vazirligi (Rahmatov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimligi8.“Temir daftar”ga kiritilgan oilalarning davlat oliy taʼlim muassasalarida kunduzgi taʼlim shaklida taʼlim olayotgan farzandlariga 2021/2022 oʻquv yilida birinchi oʻquv yili uchun toʻlov-kontraktning toʻliq summasi Davlat budjeti mablagʻlari hisobidan qoplab berish tartibini joriy etish.Amaliy chora-tadbirlar, zarur hollarda, normativ-huquqiy hujjat2021-yil 1-sentabrDavlat budjeti mablagʻlariMoliya vazirligi (Ishmetov), Oliy va oʻrta maxsus taʼlim vazirligi (Toshqulov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimligi9.Xorijdagi nufuzli oliy taʼlim muassasalarida taʼlim olayotgan, ilm-fan bilan shugʻullanayotgan, yetakchi kompaniyalarda ishlayotgan hamda yuksak bilim va malakaga ega boʻlgan Oʻzbekiston yoshlarining Vatanimizga kelib ishlashi uchun zarur shart-sharoit yaratish, bunday yoshlarni rahbarlik lavozimlariga asosiy nomzod sifatida ilgari surish, ularga uy-joy ajratish, munosib maosh toʻlash boʻyicha yangi tizim joriy etish.Normativ-huquqiy hujjat2021-yil 1-oktabrDavlat budjeti mablagʻlariDavlat xizmatini rivojlantirish agentligi (Xasanov), Moliya vazirligi (Ishmetov)10.Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari, shuningdek, vazirlik va idoralarning xalqaro nufuzli reytinglarda 1 000 talikka kirgan xorijiy oliy taʼlim muassasasini tamomlagan yoki ularda ilmiy daraja olgan mutaxassislarni oʻz hududi va tizimiga ishga olib kelish rejasini tasdiqlash.Amaliy chora-tadbirlarHar yili dekabr-Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirlik va idoralar11.Hokim, davlat boshqaruv organlari va tashkilotlari, davlat ulushi yuqori boʻlgan tijorat banklari rahbari lavozimlariga har yili 2 nafardan iqtidorli yoshlarni saralab, yosh kadrlar zaxirasini tasdiqlash.Amaliy chora-tadbirlarHar yili dekabr-Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirlik va idoralar, tijorat banklari12.Davlat organlari, tashkilot va muassasalarida faoliyat koʻrsatayotgan nufuzli xalqaro reyting tashkilotlarining yuqori 500 talik roʻyxatiga kiritilgan xorijiy oliy taʼlim muassasalarini tamomlagan yoki ularda ilmiy daraja olgan mutaxassislarning lavozim maoshiga ustamalar toʻlab borilishini joriy etish.Normativ-huquqiy hujjat2021-yil 1-oktabr-Davlat xizmatini rivojlantirish agentligi (Xasanov), “El-yurt umidi” jamgʻarmasi (Bekmurodov), Taʼlim sifatini nazorat qilish davlat inspeksiyasi (Tashkenbayev), Yoshlar ishlari agentligi (Saʼdullayev), Moliya vazirligi (Ishmetov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari13.Yoshlarning bilim va kasb-hunar egallashi, ular uchun munosib ish va turmush sharoitini yaratish, boʻsh vaqtini mazmunli tashkil etishga qaratilgan yoshlar dasturlarini ishlab chiqish va amalga oshirish.Xalq deputatlari Kengashlari qarorlariHar yili 1-iyunIjrochilar mablagʻlariYoshlar ishlari agentligi (Saʼdullayev), Qoraqalpogʻiston Respublikasi Vazirlar Kengashi, viloyatlar va Toshkent shahar, tuman (shahar) hokimliklari16.Davlat boshqaruvi akademiyasida yoshlar masalasiga mutasaddi barcha rahbarlarning bilim va malakasini oshirishga qaratilgan oʻquv kurslarini tashkil etish.Amaliy chora-tadbirlar2021-yil avgustIjrochilar mablagʻlariDavlat boshqaruv akademiyasi (Bekmurodov), Yoshlar ishlari agentligi (Saʼdullayev), Davlat xizmatini rivojlantirish agentligi (Xasanov)II. Yoshlarni ilm-fanga keng jalb qilish, iqtidorli yoshlarning gʻoya va tashabbuslarini qoʻllab-quvvatlash17.Respublika miqyosida umumiy oʻrta taʼlim maktablarini qoʻshimcha kompyuter sinflari bilan taʼminlash boʻyicha:xalqaro moliyaviy institutlar mablagʻlarini jalb etish boʻyicha takliflarni ishlab chiqish;moliyalashtirish manbalariga muvofiq, qoʻshimcha 5 mingta kompyuter sinflarini joriy oʻquv yildan boshlab tashkil etish boʻyicha tuman va shaharlar kesimida Vazirlar Mahkamasi tomonidan dastur qabul qilish.Amaliy chora-tadbirlar, zarur hollarda, normativ-huquqiy hujjatDastur ishlab chiqish — 2021-yil 1-oktabr, yakunlash — dastur boʻyichaXalqaro moliyaviy institutlar mablagʻlari va boshqa manbalar hisobidanInvestitsiyalar va tashqi savdo vazirligi (Vafayev), Xalq taʼlimi vazirligi (Shermatov)18.2021-yil yakuniga qadar Qoraqalpogʻiston Respublikasi, Andijon, Samarqand, Sirdaryo va Navoiy viloyatlarida Yoshlar texnoparklarini foydalanishga topshirish.Amaliy chora-tadbirlar2021-yil dekabrDavlat budjeti mablagʻlariInnovatsion rivojlanish vazirligi (Abdurahmonov), Qoraqalpogʻiston Respublikasi Vazirlar Kengashi, viloyatlar hokimliklari2022-yilda Buxoro, Jizzax, Qashqadaryo, Namangan, Fargʻona, Xorazm va Surxondaryo viloyatlarida texnoparklar barpo etish.2022-yil noyabr19.Qoraqalpogʻiston Respublikasida IT-Park tashkil etish.Amaliy chora-tadbirlar2021-yil dekabrMahalliy budjet mablagʻlari va budjetdan tashqari mablagʻlarQoraqalpogʻiston Respublikasi Vazirlar Kengashi, Axborot texnologiyalari va kommunikatsiyalarini rivojlantirish vazirligi (Sadikov)20.Qoraqalpogʻiston Respublikasining raqamli texnologiyalar oʻquv markazlarini yanada rivojlantirish.Amaliy chora-tadbirlar2021-yil sentabrMahalliy budjet mablagʻlariAxborot texnologiyalari va kommunikatsiyalarini rivojlantirish vazirligi (Sadikov), Qoraqalpogʻiston Respublikasi Vazirlar Kengashi21.Robototexnika boʻyicha tanlovlar gʻoliblarining “Aqlli uy” texnologik yechimlarini pilot loyiha sifatida joriy etish.Amaliy chora-tadbirlar2021-yil dekabrQonunchilik hujjatlari bilan taqiqlanmagan manbalarQurilish vazirligi (Zakirov), Axborot texnologiyalari va kommunikatsiyalarini rivojlantirish vazirligi (Sadikov)22.Yoshlarning axborot texnologiyalariga boʻlgan qiziqishlarini qoʻllab-quvvatlashga qaratilgan “Bir million dasturchi” loyihasini keng joriy qilish uchun komyuniti-menejerlar faoliyatini tashkil qilish.Bunda, har bir hududda “Bir million dasturchi” loyihasining yosh va faol bitiruvchilari ichidan komyuniti-menejerlarni saralab olish va eng samarali natija egalarini taqdirlash.Amaliy chora-tadbirlar2021-yil dekabrDavlat budjeti mablagʻlariQoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Axborot texnologiyalari va kommunikatsiyalarini rivojlantirish vazirligi (Sadikov)23.Farmatsevtika sohasini raqamlashtirish orqali aholiga yanada qulay imkoniyatlarni yaratish uchun dori-darmonlarni markirovka qilish hamda yetkazib berish tizimini yoʻlga qoʻyish.Amaliy chora-tadbirlar, zarur hollarda, normativ-huquqiy hujjat2021-yil oktabr-Sogʻliqni saqlash vazirligi (Xadjibayev), Farmatsevtika sohasini rivojlantirish agentligi (Kariyev), Axborot texnologiyalari va kommunikatsiyalarini rivojlantirish vazirligi (Sadikov)24.Chet tilini bilish va egallash darajasini aniqlash boʻyicha test sinovlarini respublikamiz hududlarida muntazam tashkil etish hamda yoshlar oʻrtasida targʻibot ishlarini amalga oshirish.Amaliy chora-tadbirlarDoimiyIjrochilar mablagʻlariDavlat test markazi (Karimov), Xorijiy tillarni oʻrganishni ommalashtirish agentligi (Obidov)25.Chet tillar boʻyicha bilimlarni baholashning koʻp darajali (Multi-level) test tizimi orqali talabgorlar oʻz bilim darajasini aniqlay olish imkoniyatini yaratish. Amaliy chora-tadbirlar2021-yil 1-oktabrIjrochilar mablagʻlariDavlat test markazi (Karimov), Xorijiy tillarni oʻrganishni ommalashtirish agentligi (Obidov)26.Yoshlar oʻrtasida xorijiy tillarni ommalashtirishga qaratilgan forum, konferensiya, koʻngilochar tadbirlar va seminar treninglar tashkil etish.Amaliy chora-tadbirlarDoimiyHomiylik mablagʻlariXorijiy tillarni oʻrganishni ommalashtirish agentligi (Obidov), Oliy va oʻrta maxsus taʼlim vazirligi (Toshqulov), Xalq taʼlimi vazirligi (Shermatov), Moliya vazirligi (Ishmetov)27.Hududlarda xorijiy tillarda erkin muloqot maydonchalarini (til muhiti) tashkil etish, 207 ta ixtisoslashtirilgan maktablarda LLL (Language learning lab) erkin muloqot maydonchalari faoliyatini yoʻlga qoʻyish.Amaliy chora-tadbirlar2021-yil 30-dekabrDavlat budjeti, grantlar va homiylik mablagʻlariXorijiy tillarni oʻrganishni ommalashtirish agentligi (Obidov), Oliy va oʻrta maxsus taʼlim vazirligi (Toshqulov), Xalq taʼlimi vazirligi (Shermatov), Moliya vazirligi (Ishmetov)28.Ustav fondida davlat ulushi 50 foiz va undan yuqori boʻlgan yirik sanoat korxonalarida iqtidorli yoshlarning innovatsion loyihalarini amaliyotga tatbiq etish tizimini yoʻlga qoʻyish. Bunda:sanoat korxonalaridagi muammolar yechimiga qaratilgan yoshlarning loyihalarini saralash va taqdimotini tashkil etish;tavsiya etilgan loyihalarni davlat ulushi 50 foiz va undan yuqori boʻlgan yirik davlat korxonalarida joriy etish.Amaliy chora-tadbirlar2021-yil avgustdan reja asosidaIjrochilar mablagʻlariInnovatsion rivojlanish vazirligi (Abdurahmonov), Davlat aktivlarini boshqarish agentligi (Ortiqov), Iqtisodiy taraqqiyot va kambagʻallikni qisqartirish vazirligi (Norqulov), vazirlik va idoralar29.Mamlakatimiz mustaqilligining oʻttiz yilligi munosabati bilan Innovatsion rivojlanish vazirligi huzuridagi Yoshlar akademiyasi aʼzolari tomonidan yaratilgan aerostat qurilmasi yordamida Oʻzbekiston Respublikasining Davlat bayrogʻini stratosferaga olib chiqishga bagʻishlangan tantanali tadbirni tashkillashtirish va uni ommaviy axborot vositalari hamda ijtimoiy tarmoqlarda keng yoritish.Amaliy chora-tadbirlar2021-yil avgustIjrochilar mablagʻlariVazirlar Mahkamasi (Umarov), Innovatsion rivojlanish vazirligi (Abdurahmonov), Yoshlar ishlari agentligi (Saʼdullayev), Milliy teleradiokompaniya (Xadjayev), tegishli vazirlik va idoralar30.Ijod maktablarida “Yosh tarjimonlar” toʻgaraklarini yoʻlga qoʻyish. “Yosh tarjimonlar” toʻgaragining dasturini ishlab chiqish, mahalliy yoki xorijiy mutaxassisni toʻgarak rahbari sifatida belgilash.Amaliy chora-tadbirlar2021-yil sentabr oyidan boshlab doimiyIjrochilar mablagʻlariPrezident, ijod va ixtisoslashtirilgan maktablarni rivojlantirish agentligi (Umarova), Taʼlim sifatini nazorat qilish inspeksiyasi (Tashkenbayev)31.“Alisher Navoiy” mobil ilovasini takomillashtirish va unda ulugʻ shoirning adabiy-maʼrifiy, ilmiy asarlarini, shuningdek, uning hayoti va ijodiga bagʻishlangan zamonaviy asarlarni joylashtirish.Amaliy chora-tadbirlar2021-yil sentabr oyidan boshlab doimiyIjrochilar mablagʻlariPrezident, ijod va ixtisoslashtirilgan maktablarni rivojlantirish agentligi (Umarova), Fanlar akademiyasi (Yuldashev), Yozuvchilar uyushmasi (Saidov)32.Mumtoz adabiyotda tushunilishi qiyin boʻlgan soʻzlarni bugungi kunga toʻgʻri keladigan shakl va xorijiy tillardagi tarjimasi yigʻilgan lugʻat tayyorlash uchun Namangan viloyati Toʻraqoʻrgʻon tumanidagi xorijiy tillarga ixtisoslashtirilgan Isxoqxontoʻra Ibrat nomidagi maktab-internatiga Namangan viloyati hokimi grantini ajratish. Namangan viloyati hokimi qarori2021-yil iyulMahalliy budjet mablagʻlariNamangan viloyati hokimligi (Abdurazaqov)33.Oʻzbekistonda sholini koʻchat usulida ekish texnologiyasini Qoraqalpogʻiston Respublikasi hududida tajribadan oʻtkazish va natijasi boʻyicha ilmiy asoslangan taklif ishlab chiqish.Amaliy chora-tadbirlar2021-yil oktabrIjrochilar mablagʻlariQishloq xoʻjaligi vazirligi (Xadjayev), Qoraqalpogʻiston Respublikasi Vazirlar Kengashi (Sariyev)34.Yoshlarning “Aqlli issiqxona” innovatsion loyihasini qoʻllab-quvvatlash, rivojlantirish va joriy etish.Amaliy chora-tadbirlar2021-yil noyabrIjrochilar mablagʻlariBogʻdorchilik va issiqxona xoʻjaligini rivojlantirish agentligi (Najimov), Qishloq xoʻjaligi vazirligi (Xodjayev), Prezident, ijod va ixtisoslashtirilgan maktablarni rivojlantirish agentligi (Umarova), Innovatsion rivojlanish vazirligi (Abdurahmonov)35.Yoshlarning ilgʻor gʻoya, taklif va tashabbuslari bilan yaqindan tanishish va ularning muammolarini hal qilish maqsadida yoshlar bilan uchrashuvlar tashkil etish.Amaliy chora-tadbirlarHar haftaIjrochilar mablagʻlariYoshlar ishlari agentligi (Saʼdullayev), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, sektorlar rahbarlariIII. Yoshlar oʻrtasida maʼnaviy-maʼrifiy ishlar samaradorligini oshirish, ularni harbiy-vatanparvarlik ruhida tarbiyalash va boʻsh vaqtini mazmunli tashkil etish36.Har yili anʼanaviy ravishda:Qoraqalpogʻiston Respublikasi, viloyatlar markazlari, Toshkent shahar, barcha tuman va shaharlarda “Yangi Oʻzbekiston yoshlari, birlashaylik” shiori ostida yoshlar festivallari va forumlari;Navroʻz va Mustaqillik bayramlariga bagʻishlab, har bir mahalla, taʼlim muassasalari, qishloq, tuman va shaharlarda sayil hamda tanlovlar;“Beruniy izdoshlari”, “Mirzo Ulugʻbek vorislari”, “Alisher Navoiy davomchilari” bilimlar bellashuvi va mushoiralar tashkil etib borish.Tadbirlarni tashkil etish, oʻtkazish, gʻoliblarni taqdirlash va ragʻbatlantirish tartibini, asosiy tashkilotchilari va moliyalashtirish manbalarini belgilash.Vazirlar Mahkamasi qarori2021-yil oktabrMahalliy budjet va ijrochilar mablagʻlariMadaniyat vazirligi (Nazarbekov), Turizm va sport vazirligi (Abduxakimov), Yoshlar ishlari agentligi (Saʼdullayev), Prezident, ijod va ixtisoslashtirilgan maktablarni rivojlantirish agentligi (Umarova), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari37.2022-yildan boshlab har yili:1-iyun kuni yoshlarga oid davlat siyosatining hududlarda amalga oshirilishi boʻyicha reyting natijalari eʼlon qilinishi;30-iyun — Oʻzbekiston Respublikasi yoshlari kuni eng yuqori natijaga erishgan hududda yoshlar festivalining respublika yakuniy bosqichi oʻtkazilishini hamda ushbu hududdagi yoshlar masalasi boʻyicha mutasaddilar taqdirlanishini tashkil qilib borish.Amaliy chora-tadbirlar2022-yildan har yili-Vazirlar Mahkamasi, Yoshlar ishlari agentligi (Saʼdullayev), Madaniyat vazirligi (Nazarbekov), Yoshlar ishlari agentligi (Saʼdullayev), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari38.Mamlakatimizda amalga oshirilayotgan islohotlarda faol ishtirok etayotgan fidoyi yoshlar haqida “Zamonamizning yosh qahramonlari” ruknida ommaviy axborot vositalarida koʻrsatuvlar, maqola va suhbatlar berib borish orqali ularning ibratli ishlarini jamoatchilik, ayniqsa, yoshlar oʻrtasida keng targʻib qilish.Amaliy chora-tadbirlarDoimiyIjrochilar mablagʻlariOʻzbekiston Milliy teleradiokompaniyasi (Xodjayev), Oʻzbekiston Milliy axborot agentligi (Koʻchimov), Oʻzbekiston elektron ommaviy axborot vositalari milliy assotsiatsiyasi (Safarov), Yoshlar ishlari agentligi (Saʼdullayev)39.Buyuk ajdodlarimiz merosini asrab-avaylash, uni kelajak avlodga bezavol yetkazish maqsadida doʻppi, chopon, atlas, adras, soʻzana, kashta, dutor, gʻijjak, tanbur, doʻmbira, chanqovuz kabi milliy hunarmandchilik namunalari va musiqa cholgʻularini yoshlar oʻrtasida ommalashtirishga qaratilgan chora-tadbirlarni ishlab chiqish va amalga oshirish.Vazirlar Mahkamasi majlisi bayoni2021-yil avgust oyidan boshlabMahalliy budjet va ijrochilar mablagʻlariYoshlar ishlari agentligi (Saʼdullayev), Oʻzbekiston yoshlar ittifoqi (Zayniddinov), Madaniyat vazirligi (Nazarbekov), Oliy va oʻrta maxsus taʼlim vazirligi (Toshqulov), Xalq taʼlimi vazirligi (Shermatov), Respublika Maʼnaviyat va maʼrifat markazi (Xodjimatov), Yozuvchilar uyushmasi (Saidov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimligi40.Yoshlar oʻrtasida mumtoz maqom qoʻshiqlarini keng targʻib qilish maqsadida ushbu qoʻshiqlarning karaoke formatidagi toʻplamlarini tayyorlash.Taʼlim muassasalarida, madaniyat va istirohat bogʻlarida yoshlarning milliy mumtoz maqom qoʻshiqlarini ijro etishi uchun karaoke maydonchalarini tashkil etish.Amaliy chora-tadbirlar2021-yil 10-avgustdan boshlab doimiyIjrochilar mablagʻlariMadaniyat vazirligi (Nazarbekov), Axborot texnologiyalari va kommunikatsiyalarini rivojlantirish vazirligi (Sadikov), Oliy va oʻrta maxsus taʼlim vazirligi (Toshqulov), Xalq taʼlimi vazirligi (Shermatov)41.Oʻzbek milliy musiqa cholgʻularini yoshlar orasida ommalashtirish maqsadida oʻrta va oʻrta maxsus taʼlim muassasalari hamda bolalar musiqa va sanʼat maktablarini QR-kodli zamonaviy oʻquv qoʻllanma va notalar toʻplamlari bilan taʼminlash.Amaliy chora-tadbirlar2021-yil avgustDavlat budjeti mablagʻlariMadaniyat vazirligi (Nazarbekov), Xalq taʼlimi vazirligi (Shermatov), Moliya vazirligi (Ishmetov)42.Yoshlarga moʻljallangan badiiy asarlar mualliflarini ragʻbatlantirish maqsadida “Bolalar va yoshlar uchun eng yaxshi kitob” tanlovini tashkil etish.Ijrochilarning qoʻshma qarori2021-yil 1-oktabrdan boshlab har yiliIjrochilar mablagʻlariYoshlar ishlari agentligi (Saʼdullayev) Axborot va ommaviy kommunikatsiyalar agentligi (Xodjayev), Oliy va oʻrta maxsus taʼlim vazirligi (Toshqulov), Xalq taʼlimi vazirligi (Shermatov), Maktabgacha taʼlim vazirligi (Shin), Oʻzbekiston Yozuvchilar uyushmasi (Saidov)43.Xalqimizga xos boʻlgan milliy va umuminsoniy qadriyatlar, muqaddas qadamjolarimizga, shuningdek, yurtimiz hayotiga oid muhim tarixiy voqealarga bagʻishlangan, atoqli davlat va jamoat arboblari, milliy qahramonlarimizning xotirasini abadiylashtirish maqsadida oʻrnatilgan yodgorliklarga hurmatsizlik bilan munosabatda boʻlish kabi xatti-harakatlarga nisbatan javobgarlikni kuchaytirishni nazarda tutuvchi qonun loyihasini ishlab chiqish.Qonun loyihasi2021-yil 1-noyabr-Ichki ishlar vazirligi (Bobojonov),Yoshlar ishlari agentligi (Saʼdullayev), Mahalla va oilani qoʻllab-quvvatlash vazirligi (Rahmatov), Respublika Maʼnaviyat va maʼrifat markazi (Xodjimatov), vazirlik va idoralar44.Yoshlar oʻrtasida jinoyatchilik, giyohvandlik, ichkilikbozlik, oilaviy ajralishlar, buzgʻunchi va radikal oqimlar taʼsiriga tushib qolish holatlarining oldini olish, adashganlarni toʻgʻri yoʻlga solishga doir kompleks chora-tadbirlarni ishlab chiqish va amalga oshirish.Amaliy chora-tadbirlar2021-yil 1-avgustIjrochilar mablagʻlariIchki ishlar vazirligi (Bobojonov), Mahalla va oilani qoʻllab-quvvatlash vazirligi (Rahmatov), Yoshlar ishlari agentligi (Saʼdullayev), Oliy va oʻrta maxsus taʼlim vazirligi (Toshqulov), Yozuvchilar uyushmasi (Saidov), Din ishlari boʻyicha qoʻmita (Toshboyev)45.Olis hududlarda yoshlar uchun yengil konstruksiyali va sendvich panelli sport inshootlarini barpo etish boʻyicha tumanlar kesimida dasturni tasdiqlash.Vazirlar Mahkamasi qarori2021-yil 1-noyabr-Turizm va sport vazirligi (Abduxakimov), Qurilish vazirligi (Zakirov), Qoraqalpogʻiston Respublikasi Vazirlar Kengashi va viloyatlar hokimliklari46.Yoshlar oʻrtasida ot sportini ommalashtirish, qorabayir zotli otlarni gʻurur timsoliga aylantirish maqsadida har bir viloyat va tumanlarda “Chavandozlar maktabi” faoliyatini yoʻlga qoʻyish. Vazirlar Mahkamasi qarori2021-yil 1-oktabrMahalliy budjet mablagʻlariMilliy gvardiya (Djurayev) Moliya vazirligi (Ishmetov), Turizm va sport vazirligi (Abduxakimov), Qoraqalpogʻiston Respublikasi Vazirlar Kengashi va viloyatlar hokimliklari47.Mudofaa vazirligi huzurida “Vatan oʻgʻloni” bolalar va oʻsmirlar harbiy-vatanparvarlik harakatini tashkil etish.Normativ-huquqiy hujjat2021-yil sentabr-Mudofaa vazirligi (Qurbonov), Xalq taʼlimi vazirligi (Shermatov)48.Toshkent shahridagi Botanika bogʻi faoliyatini takomillashtirish.Bunda, ilgʻor xorijiy tajribalar asosida sohaning malakali mutaxassislari, olimlari va ekspertlarini jalb etgan holda, Botanika bogʻining oʻsimlik dunyosini oʻrganish, muhofaza qilish, shuningdek, uni yoshlar doimiy tashrif buyuradigan maskanga aylantirish masalalariga alohida eʼtibor qaratish.normativ-huquqiy hujjat2021-yil sentabrIjrochilar mablagʻlariFanlar akademiyasi (Yuldashev), Ekologiya va atrof-muhitni muhofaza qilish davlat qoʻmitasi (Maksudov), Oʻrmon xoʻjaligi davlat qoʻmitasi (Bakirov), Yoshlar ishlari agentligi (Saʼdullayev) Toshkent shahar hokimligi (Artikxodjayev)49.Yoshlar oʻrtasida ichki turizmni keng rivojlantirish maqsadida yil davomida talaba va yoshlar uchun respublikaning diqqatga sazovor joylari, qadimiy yodgorliklar, muqaddas qadamjolar va qoʻriqxonalarga imtiyozli sayohat paketlarini tashkil etish.Normativ-huquqiy hujjat2021-yil 1-noyabr-Turizm va sport vazirligi (Azamov), Davlat ekologiya qoʻmitasi (Maksudov), Oʻrmon xoʻjaligi davlat qoʻmitasi (Bakirov), Transport vazirligi (Maxkamov), Moliya vazirligi (Ishmetov)